2014. gada Rīkojums Nr.

Rīgā (prot. Nr. . §)

**Par koeficienta noteikšanu piemaksas aprēķināšanai karavīriem, kuri piedalās starptautiskajās miera nodrošināšanas operācijās**

1. Pamatojoties uz Ministru kabineta 2013. gada 10. decembra noteikumu Nr. 1440 "Noteikumi par karavīra mēnešalgas un speciālo piemaksu noteikšanas kārtību un to apmēru" 2. pielikuma 4. punktu, noteikt šādus koeficientus piemaksas aprēķināšanai:

1.1. karavīriem, kuri piedalās starptautiskajā miera nodrošināšanas operācijā Afganistānā saskaņā ar Apvienoto Nāciju Organizācijas Drošības padomes 2001. gada 20. decembra rezolūciju Nr. S/RES/1386 un 2003. gada 13. oktobra rezolūciju Nr. S/RES/1510, – koeficientu 1,8;

1.2. karavīriem, kuri piedalās Eiropas Savienības militārajā operācijā ATALANTA operācijas norises rajonā saskaņā ar Apvienoto Nāciju Organizācijas Drošības padomes 2010. gada 27. aprīļa rezolūciju Nr. S/RES/1918 un Eiropas Savienības Padomes 2008. gada 10. novembra Vienoto rīcību 2008/851/KĀDP par Eiropas Savienības militāro operāciju, – koeficientu 1,3.

2. Atzīt par spēku zaudējušu Ministru kabineta 2011. gada 25. maija rīkojumu Nr. 213 "Par koeficienta noteikšanu piemaksas aprēķināšanai karavīriem, kuri piedalās starptautiskajās miera nodrošināšanas operācijās" (Latvijas Vēstnesis, 2011, 82. nr.).

Ministru prezidente Laimdota Straujuma

Aizsardzības ministrs Raimonds Vējonis